SHKURTIM VENDIMI
Nr. 2665, datë 25.11.2016

Sot, në datën 25.11.2016, ditën e premte, unë noter Afërdita Vladimir Molla, anëtar i Dhomës së Noterëve Korçë, që kryej veprimtarinë si noter në zyrën që ndodhet në qytetin e Korçës, në rrugën “6 Dëshmorët”, më 29 gusht 2016, kam marrë vendimin me nr. 2665 të repertorit e 1823 të koleksionit, me anën e të cilit, ndër të tjera, është vendosur:
- z. Ilia Ligor Tili, me banim në qytetin e Korçës, në bulevardin “Republika” emërohet kujdestar i çdo pasurie të paluajtshme të njohur apo kthyer me anën e vendimit  nr. 1490, datë 14.6.1996, në emër të trashëgimlënësit Sotir (Sotiraq) Vasil Ndili, kaluar mbas vdekjes së tij te trashëgimtarët Theodhora Ndili, Gjergji Ndili e Zhaneta Ndili, prona këto ndodhur në qytetin e Korçës.
- Kujdestari të tërheqë çdo dokument prej zyrave përkatëse me anën e të cilave vërtetohen të drejta pronësie apo të drejta të tjera mbi pasuritë e trashëgimtarëve të Sotiraq (Sotir) Ndili kaluar te trashëgimtarët e tij. Pasqyrën përmbledhëse të dokumenteve t’ia paraqesë noterit. Kjo pasqyrë do të jetë shtojcë e një akt inventari ose pjesë përbërëse e tij që do t’i paraqitet noterit.
- Të kryejë një vlerësim çmues të sendeve në pronësi të Sotir (Sotiraq) Ndili kaluar te trashëgimtarët e tij prej një eksperti të fushës e aktin përkatës t’ia paraqesë noterit.
- Të hartojë vetë një pasqyrë, me anën e së cilës të vërtetohet çdo lloj shpenzimi gjyqësor apo administrativ për pasuritë e Sotir (Sotiraq) Ndili kaluar te trashëgimtarët e tij, si dhe çdo detyrim tjetër që rëndon mbi këto pasuri apo pjesë e tyre.
- Të ngrejë padi ndaj çdo personi fizik apo juridik që mëton të drejta mbi pasuritë e Sotir (Sotiraq) Ndili kaluar te trashëgimtarët e tij. Të paraqesë prapësime ndaj çdo lloj padie që ngrenë të tretët mbi këto pasuri.
- Çdo e ardhur, që mund të vijë prej pasurive të Sotir (Sotiraq) Ndili, duhet të depozitohet në bankë prej kujdestarit duke çelur për këtë qëllim një llogari të veçantë.
- Të ekzekutojë çdo detyrim lidhur me legët e barrët.

NOTER

